3. ΒΑΣΙΛΙΚΟΝ ΔΙΑΤΑΓΜΑ της 29 Μαΐου/19 Ιουν. 1939 Περί τρόπου διοικήσεως και λειτουργίας των τοπικών τμημάτων των Επαγγελματικών και Βιοτεχνικών Επιμελητηρίων και ιδρύσεως τούτων εν Καβάλλα, Ροδόπη και Σύρω. Εκδίδεται κατά το άρθρ. 18 παρ. 1 του Α.Ν. 1579/1939 (14.Βα.16). Άρθρ.1.-1.Εις τα δια του άρθρου 18 του Α.Ν. 1579/1939 συσταθέντα ίδια τοπικά τμήματα των Επαγγελματικών και Βιοτεχνικών Επιμελητηρίων εις τας περιφερείας Αλεξανδρουπόλεως, Καβάλλας, Ροδόπης (Κομοτινή), Κεφαλληνίας και Ιθάκης, Μυτιλήνης, Πύργου, Σύρου, Χίου, Τρικκάλων, Φλωρίνης, Αιτωλίας και Ακαρνανίας, Λακωνίας, Δράμας, Εδέσσης, Κοζάνης, Λευκάδος, Ναυπλίου, Ξάνθης, Ρεθύμνου, Σάμου, Τριπόλεως, Χαλκίδος, Χανίων και Κορίνθου ανήκουσιν υποχρεωτικώς ως μέλη τούτων πάντες οι εις την περιφέρειαν του ομωνύμου Εμπορικού και Βιομηχανικού Επιμελητηρίου (Κεντρικού ή Περιφερειακού) υπάρχοντες επαγγελματίαι και βιοτέχναι κατά την έννοιαν του άρθρ. 6 του ν. 3305 περί Επαγγελματικών και Βιοτεχνικών Επιμελητηρίων. 2.Έδρα των τοπικών τμημάτων της προηγουμένης παραγράφου είναι η έδρα των ομωνύμων Εμπορικών Επιμελητηρίων. Ήδη τα τοπικά τμήματα υπήχθησαν εις τα οικεία Εμπορικά Βιομηχανικά Επιμελητήρια, δια του άρθρ. 2 Α.Ν. 981/1946 (κατωτ. αρ. 6). Άρθρ.2.-1.Έκ των κατ’ άρθρον 1 του παρόντος τοπικών τμημάτων καθίστανται ανεξάρτητα Επαγγελματικά και Βιοτεχνικά Επιμελητήρια τα των περιφερειών Καβάλας, Ροδόπης και Σύρου με έδραν και περιφέρειαν την εν τω αυτώ άρθρω καθοριζομένην. 2.(Αντικατεστάθη δια του άρθρου 2 παρ. 3 του Β.Δ. 4/18 Νοεμ. 1946, κατωτ. αρ. 7). 3.(Μεταβατική διάταξις). 4.Υπό των διατάξεων του ν. 3305, ως μεταγενεστέρως ετροποιήθησαν και ισχύουσι νυν, διέπονται και τα κατά το παρόν άρθρον συνιστώμενα Επαγγελματικά και Βιοτεχνικά Επιμελητήρια εν Καβάλλα, Ροδόπη και Σύρω. Άρθρ.3-7.(Αφεώρων την διοίκησιν και λειτουργίαν των ως άνω τοπικών τμημάτων, υπαχθέντων εις τα οικεία Εμπορικά και Βιομηχανικά Επιμελητήρια δυνάμει του άρθρου 2 Α.Ν. 981/1946, κατωτ. αρ. 6). 